TM อวดกำไร Q2/60 โต 78% มาที่ 9.11 ลบ. หลังยอดขายพุ่ง-ต้นทุนลด
TM อวดกำไร Q2/60 โต 78% มาที่ 9.11 ลบ. จากปีก่อนมีกำไร 5.12 ลบ. หลังยอดขายสินค้าพุ่ง-ต้นทุนลด ขณะที่ช่วง 6 เดือนแรก มีกำไร 17.00 ลบ. เพิ่มขึ้น 34% จากปีก่อนมีกำไร 12.70 ลบ.
7 ส.ค. 2560

บริษัท เทคโนเมดิคัล จำกัด (มหาชน) หรือ TM รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (งบการเงินเฉพาะกิจการ) ดังนี้

โดยผลการดำเนินงานช่วงดังกล่าวมีกำไรเพิ่มขึ้น เนื่องจากบริษัทมีรายได้จากการขายสินค้าเพิ่มขึ้น จากการเพิ่มขึ้นของปริมาณการสั่งซื้อสินค้าของ รพ.รัฐบาลและรพ.เอกชน ในกลุ่มอุปกรณ์และวัสดุสิ้นเปลือง และกลุ่มอุปกรณ์และเครื่องมือทางการแพทย์ ซึ่งเป็นผลจากการขยายการจำหน่ายผลิตภัณฑ์อื่นเข้าไปยังกลุ่มลูกค้า
นอกจากนี้บริษัทยังมีกำไรจากอัตราแลกเปลี่ยนเงินตราต่างประเทศเพิ่มขึ้น เนื่องจากการอ่อนค่าของเงินตราต่างประเทศ ทำให้บริษัทมีกำไรจากอัตราแลกเปลี่ยนจากการชำระค่าสินค้าให้แก่เจ้าหนี้การค้าต่างประเทศ ขณะเดียวกันบริษัทสามารถต่อรองราคาต้นทุนสินค้ากับบริษัทผู้ผลิต ทำให้ต้นทุนสินค้าลดลงอีกด้วย